નવગુજરાત સમય, પાટણ > કોંગ્રેસના પાટણના ધારાસભ્ય સહિત સાત ધારાસભ્યોએ સીએમ અને રાજ્યપાલને રજૂઆત કરી પાટણ યુનિવર્સિટીમાં બીએડની પ્રવેશ પ્રકિયા ઓનલાઈન કરવાની માંગ સાથે શરુ થયેલું nsuiનું આંદોલન ઉગ્ર બન્યું છે અને પાટણના ધારાસભ્યે પણ nsui સાથે મળી કુલપતિ સામે બીએડમાં ઉઘાડી લૂંટ થતી હોવાના આક્ષેપો કરી લડત ઉગ્ર બનાવી છે ત્યારે સોમવારે કુલપતિ સામે કાર્યવાહી કરવા સીએમ અને રાજ્યપાલને મળી પાટણના ધારાસભ્ય સહિત કોંગ્રેસના સાત જેટલા ધારાસભ્યોએ રજૂઆત કરી હતી અને કુલપતિએ ટ્રસ્ટીઓ પાસે ૧.૫૦ લાખ રૂપિયા ઉઘરાવ્યા હોવાની કથિત ઓડિયો કલીપ પણ આપતાં ખળભળાટ મચ્યો હતો તો યુનીવર્સીટીમાં કુલપતિ પર કોંગ્રેસની મહિલાઓ દ્વારા બંગડીઓ ફેંકાતાં મામલો ગરમાયો હતો.